Pappus Alexandriakoa

Pappus Alexandriakoa (grezieraz Πάππος edo Ἀλεξανδρεύς), (290 – 350) matematikari greziar garrantzitsu bat izan zen.

Alexandriako eskolako azken matematikari handia, Euklidesen Elementuak eta Klaudios Ptolemaiosen Almagesto lanei buruzko iruzkinak idatzi zituen.

Bere lan nagusiak, Synagoge edo Bilduma Matematikoa deitua, 340 inguruan idatzia, garrantzi berezia du ikuspuntu historikotik, bere garaiko ezagutza matematikoen erakusketa oso eta sistematiko bat izateaz gain, gaur egun, neurri handi batean galduak dauden Alexandria hirian matematiken irakaskuntzaren funtsak ziren lanen zatiak, batzuetan osoak, biltzen bait ditu. Bildumak, zortzi liburuz osatua dagoena, guztiak kontserbatuak (lehena eta bigarrenaren zati bat izan ezik), ezagutza geometriko garrantzitsuak sartzen dituzten problema batzuk ditu, parabola baten fokua edo sekzio koniko baten zuzentzailea, eta teorema ugariren azalpena, horien artean, biraka ari diren irudien azalera eta bolumena adierazten dituena.

Geometrian, zenbait teoremaren egiletza ematen zaio, guztiak, Pappusen teorema izen orokorrarekin ezagutzen direlarik. Honako hauek dira batzuk:

 Pappusen zentroidearen teorema
 Pappusen katea
 Pappusen teorema harmonikoa
 Pappusen hexagonoaren teorema

 Kanpo estekak 

Kategoria:Antzinako Greziako matematikariak
Kategoria:IV. mendeko matematikariak
Kategoria:Alexandriarrak
Kategoria:IV. mendea Afrikan
Kategoria:Antzinako Erromako matematikariak